title: Komisjoni rakendusmäärus (EL) nr 93/2014, 31. jaanuar 2014 , millega kiidetakse heaks olemasoleva toimeaine oktaanhappe kasutamine tooteliikidesse 4 ja 18 kuuluvates biotsiidides  EMPs kohaldatav tekst

text:
               1.2.2014

               ET

               Euroopa Liidu Teataja

               L 32/19

      KOMISJONI RAKENDUSMÄÄRUS (EL) nr 93/2014,
   31. jaanuar 2014,
   millega kiidetakse heaks olemasoleva toimeaine oktaanhappe kasutamine tooteliikidesse 4 ja 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata nende kandmiseks Euroopa Parlamendi ja nõukogu direktiivi 98/8/EÜ (3) I, IA või IB lisasse. Oktaanhape kuulub kõnealusesse nimekirja.

               (2)

               Oktaanhapet on hinnatud direktiivi 98/8/EÜ artikli 11 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 4 (toidu- ja söödaruumides kasutatavad desinfektsioonivahendid) ja tooteliiki 18 (insektitsiidid, akaritsiidid ja tooted muude lülijalgsete tõrjeks), mis vastavad määruse (EL) nr 528/2012 V lisas määratletud tooteliikidele 4 ja 18.

               (3)

               Referentliikmesriigiks määratud Austria esitas 7. detsembril 2010 komisjonile pädeva asutuse aruanded ja soovitused vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruanded läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatamise tulemused alalises biotsiidide komitees 13. detsembril 2013 kahte hindamisaruandesse.

               (5)

               Need aruanded näitavad, et oktaanhapet sisaldavate biotsiidide kasutamisel tooteliikidesse 4 ja 18 kuuluvate toodetena võib eeldada, et need vastavad direktiivi 98/8/EÜ artikli 5 nõuetele.

               (6)

               Seepärast on asjakohane kiita heaks oktaanhappe kasutamine tooteliikidesse 4 ja 18 kuuluvates biotsiidides.

               (7)

               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata selliseid materjale.

               (8)

               Tooteliigi 4 puhul ei hõlmanud hindamine oktaanhapet sisaldavate biotsiidide kasutamist toiduga otse või kaudselt kokkupuutumiseks ettenähtud materjalides ja esemetes Euroopa Parlamendi ja nõukogu määruse (EÜ) nr 1935/2004 (4) artikli 1 lõike 1 tähenduses. Selliste materjalide kasutamisele võib olla vaja kehtestada määruse (EÜ) nr 1935/2004 artikli 5 lõike 1 punktis e osutatud konkreetsed toidu sisse migreerumise piirnormid. Heakskiit ei tohiks seega hõlmata nimetatud viisil kasutamist, välja arvatud juhul, kui komisjon on kehtestanud kõnealused piirnormid või kui osutatud määruse kohaselt on kindlaks tehtud, et need piirnormid ei ole vajalikud.

               (9)

               Enne toimeaine heakskiitmist tuleks ette näha mõistlik ajavahemik, et liikmesriigid, huvitatud isikud ja komisjon saaksid vastavalt vajadusele valmistuda kaasnevate uute nõuete täitmiseks.

               (10)

               Käesoleva määrusega ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Oktaanhape kiidetakse heaks toimeainena, mida kasutatakse tooteliikidesse 4 ja 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. jaanuar 2014

            Komisjoni nimel

            president

         José Manuel BARROSO

      (1)  ELT L 167, 27.6.2012, lk 1.

      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).

      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).

      (4)  Euroopa Parlamendi ja nõukogu määrus (EÜ) nr 1935/2004, 27. oktoober 2004, toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ (ELT L 338, 13.11.2004, lk 4).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Heakskiitmise kuupäev

                  Heakskiitmise lõppkuupäev

                  Tooteliik

                  Eritingimused (2)

                  Oktaanhape

                  IUPACi nimetus:

                     n-oktaanhape
                  EÜ nr: 204–677-5
                  CASi nr: 124–07-2

                  993 g/kg

                  1. september 2015

                  31. august 2025

                  4

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Load antakse järgmistel tingimustel:

                              1)

                              tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole vajaliku tasemeni võimalik muude vahenditega vähendada, kasutatakse toodete kasutamisel sobivaid isikukaitsevahendeid;

                              2)

                              toodete puhul, mis võivad põhjustada jääke toidus või söödas, kontrollivad liikmesriigid, kas on vaja kehtestada uued või muudetud jääkide piirnormid vastavalt Euroopa Parlamendi ja nõukogu määrusele (EÜ) nr 470/2009 (3) või Euroopa Parlamendi ja nõukogu määrusele (EÜ) nr 396/2005, (4) ning võtavad asjakohased riskivähendamismeetmed, mis tagavad, et kohaldatavaid jääkide piirnorme ei ületata;

                              3)

                              oktaanhapet sisaldavaid biotsiide ei kasutata toiduga otse või kaudselt kokkupuutumiseks ettenähtud materjalides ja esemetes määruse (EÜ) nr 1935/2004 artikli 1 lõike 1 tähenduses, välja arvatud juhul, kui komisjon on kehtestanud konkreetsed oktaanhappe toidu sisse migreerumise piirnormid või kui on tehtud kindlaks, et kõnealused piirnormid ei ole vajalikud.

                  18

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Load antakse järgmistel tingimustel:

                              1)

                              toote kasutusload muuks kui kutseliseks kasutamiseks antakse tingimusel, et pakendi kujunduse abil viiakse kasutaja kokkupuude ainega miinimumini, kui toote kasutusloa taotlemisel ei ole võimalik tõendada, et ohtu inimeste tervisele on võimalik vähendada lubatud tasemeni muul viisil;

                              2)

                              toodete puhul, mis võivad põhjustada jääke toidus või söödas, kontrollivad liikmesriigid, kas on vaja kehtestada uued või muudetud jääkide piirnormid vastavalt määrusele (EÜ) nr 470/2009 või (EÜ) nr 396/2005, ning võtavad asjakohased riskivähendamismeetmed, mis tagavad, et kohaldatavaid jääkide piirnorme ei ületata.

         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.

         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil: http://ec.europa.eu/comm/environment/biocides/index.htm

         (3)  Euroopa Parlamendi ja nõukogu määrus (EÜ) nr 470/2009, 6. mai 2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (4)  Euroopa Parlamendi ja nõukogu määrus (EÜ) nr 396/2005, 23. veebruar 2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2017/1433, 7. august 2017, millega registreeritakse kaitstud päritolunimetuste ja kaitstud geograafiliste tähiste registris nimetus [Štajerski hmelj (KGT)]

text:
               8.8.2017

               ET

               Euroopa Liidu Teataja

               L 205/63

         KOMISJONI RAKENDUSMÄÄRUS (EL) 2017/1433,
   7. august 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [Štajerski hmelj (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) ja eriti selle artikli 52 lõike 3 punkti a,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas
                   (2) Sloveenialt laekunud avaldus registreerida nimetus „Štajerski hmelj“ kaitstud geograafilise tähisena (KGT).

               (2)

               Nimetusega „Štajerski hmelj“ tähistatakse humalataimest saadud toodet. Nimetus tähendab Steiermargi humalat. Nimega Steiermark tähistati ajaloolist piirkonda, mis asus nii Austria kui Sloveenia territooriumil.

               (3)

               Komisjon sai 26. augustil 2016 Austrialt vastulause ja põhjendatud vastuväite. Komisjon edastas Austria saadetud vastulause ja põhjendatud vastuväite Sloveeniale 12. septembril 2016. Lisadokumendid põhjendatud vastuväite kohta sai komisjon kätte 20. oktoobril 2016.

               (4)

               Austria esitas vastulause seoses nimetuse „Štajerski hmelj“ registreerimisega, kuna see ohustaks Austria Steiermargi liidumaa humala olemasolu. Õllepruulimisel kasutatakse Steiermargi humalaid („Steirischer Hopfen“) ning Steiermargi humalatest tehtud Steiermargi õlle nimetus („Steirisches Bier aus steirischem Hopfen“) on Austria Õlleliidu („Brau Union Österreich AG“) välja töötatud kaubamärk, mida juba aastakümneid tuntakse nii riiklikul kui rahvusvahelisel tasandil. Seetõttu kahjustaks nimetuse „Štajerski hmelj“ registreerimine nii Austria humalakasvatajate liidu liikmete kui ka Austria pruulikodade majanduslikke huve.

               (5)

               Komisjon tunnistas vastuväite vastuvõetavaks ja kutsus 13. detsembri 2016. aasta kirjas (mis hõlmas ka Austria saadetud lisadokumente põhjendatud vastuväite kohta) Sloveeniat ja Austriat üles pidama kolme kuu jooksul asjakohaseid konsultatsioone, et jõuda omavahel kokkuleppele vastavalt kummaski riigis kehtivatele menetlustele.

               (6)

               Asjaomased riigid jõudsid omavahel kokkuleppele. Sloveenia teatas 6. märtsi 2017. aasta kirjas komisjonile kokkuleppe tulemused.

               (7)

               Sloveenia ja Austria leppisid kokku, et Austria kahele piirkonnale osutavaid nimetusi „Hopfen aus der Steiermark“ (Humalad Steiermargist) ja „Hopfen aus der Südsteiermark“ (Humalad Lõuna-Steiermargist), tuleks lubada turul kasutada isegi pärast nimetuse „Štajerski hmelj“ registreerimist. Nad tunnistasid, et nimetused „Hopfen aus der Steiermark“ ja „Hopfen aus der Südsteiermark“ on kahtlemata Austriaga seotud ega kujuta endast toote „Štajerski hmelj“ väärkasutust, imiteerimist või seoste tekitamist ning tõenäoliselt ei eksita tarbijaid toote tegeliku päritolu osas.

               (8)

               Sloveenia ja Austria leppisid kokku, et tarbijate eksitamise vältimiseks tuleb turul nimetuste „Hopfen aus der Steiermark“ või „Hopfen aus der Südsteiermark“ kasutamise puhul märgistusel või esitlemisel lisada nimetusega samal vaateväljal selge täiendav viide (sõnastus, sümbolid või tutvustus) Austria päritolule. Austria tootjad ei tohiks toote pakendil kasutada Sloveeniale osutavaid elemente. Nimetustega „Hopfen aus der Steiermark“ või „Hopfen aus der Südsteiermark“ toodete eksportimisel tohib kasutatakse üksnes nende tõlget „Austria humalad“. Kui nimetust „Štajerski hmelj“ on vaja tõlkida saksa keelde, peaks mõiste „Štajerski“ säilima sellisel kujul ning mõistele „Steiermark“ või „Südsteiermark“ ei oleks vaja osutada.

               (9)

               Komisjon märgib, et kokkuleppes tunnistati nimetuse „Štajerski hmelj“ kaitstud geograafilise tähisena registreerimiseks vajalike nõuete täitmist ning kehtestati teatavad seaduslikud tingimused eesmärgiga tagada seotud õiguste mõistlik kasutamine.

               (10)

               Eelnevat arvesse võttes tuleks nimetus „Štajerski hmelj“ kanda kaitstud päritolunimetuste ja kaitstud geograafiliste tähiste registrisse,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Štajerski hmelj“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.8 „Aluslepingu I lisas loetletud muud tooted (vürtsid jne)“ kuuluva tootena.
   Artikkel 2
   Austria piirkondades Steiermark ja Lõuna-Steiermark kasvatatud humalale osutavaid nimetusi „Hopfen aus der Steiermark“ või „Hopfen aus der Südsteiermark“ tohib turul jätkuvalt kasutada, tingimusel et märgistusel või esitlemisel on nimetusega samal vaateväljal esitatud selge täiendav viide (sõnastus, sümbolid või tutvustus) Austria päritolule. Austria tootjad ei tohi toote pakendil kasutada Sloveeniale osutavaid elemente.
   Artikkel 3
   Austria piirkondades Steiermark ja Lõuna-Steiermark kasvatatud humala turustamisel kasutatavaid nimetusi „Hopfen aus der Steiermark“ või „Hopfen aus der Südsteiermark“ tohib tõlkida üksnes sõnadega „Austria humalad“. Kui nimetust „Štajerski hmelj“ on vaja tõlkida saksa keelde, peab mõiste „Štajerski“ säilima sellisel kujul ning mõistele „Steiermark“ või „Südsteiermark“ ei osutata.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. august 2017

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 1.

      (2)  ELT C 194, 1.6.2016, lk 6.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 344/2011, 8. aprill 2011 , millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga

text:
               9.4.2011

               ET

               Euroopa Liidu Teataja

               L 96/15

         KOMISJONI RAKENDUSMÄÄRUS (EL) nr 344/2011,
   8. aprill 2011,
   millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 25 lõiget 3, artikli 38 punkti b ja artiklit 40,
   ning arvestades järgmist:

               (1)

               Määruse (EÜ) nr 834/2007 artiklis 24 on sätestatud, et Euroopa Liidu mahepõllumajandusliku tootmise logo (edaspidi „ELi mahetootmise logo”) on üks kohustuslik tähis, mida kasutatakse selliste toodete kinnispakendil, mille kohta vastavalt artikli 23 lõikele 1 kasutatakse mahepõllumajandusliku tootmisega seotud mõisteid, ja et kolmandatest riikidest imporditud toodete puhul on selle logo kasutamine vabatahtlik. Määruse (EÜ) nr 834/2007 artikli 25 lõikega 1 on ELi mahetootmise logo lubatud kasutada kõnealuse määruse tingimustele vastavate muude toodete märgistamisel, esitlemisel ja reklaamimisel.

               (2)

               Tarbijatele tuleks anda kinnitust, et mahetooted on toodetud vastavalt määruses (EÜ) nr 834/2007 ja komisjoni määruses (EÜ) nr 889/2008 (2) sätestatud nõuetele. Selle tagamisel on iga ELi mahetootmise logo kandva toote jälgitavus kõikides tootmise, ettevalmistamise ja turustamise etappides oluline tegur. Seepärast paistab olevat otstarbekas selgemini sätestada, et märgistamisel võivad ELi mahetootmise logo kasutada üksnes need ettevõtjad, kelle ettevõttes rakendatakse mahepõllumajanduslikku kontrollisüsteemi.

               (3)

               ELi mahetoote logo kaubamärgina registreerimine ELi ja rahvusvahelistes registrites ei sõltu määrustega (EÜ) nr 834/2007 ja (EÜ) nr 889/2008 kehtestatud eeskirjadest, mida kohaldatakse logo enda kasutamisele. Selleks et nende eeskirjade sõltumatus oleks selge, tuleks kaotada seos nende eeskirjade ja igasuguse registreerimise vahel.

               (4)

               Olukorras, kus mahetoodete märgistussüsteem on muutunud, aga ELi erieeskirjad mahepõllumajandusliku veini valmistamiseks ei ole veel kaasatud, on seoses mahepõllumajandusliku veinitootmise võimalusega sektoris ikka veel väga palju ebakindlust. Selleks et mahepõllumajanduslikult kasvatatud viinamarjadest veiniaastatel 2010/2011 ja 2011/2012 valmistatud veini saaks müüa ilma määruse (EÜ) nr 834/2007 artiklis 24 nõutud kohustuslike tähisteta, tingimusel et on tagatud kõnealuste toodete vastavus nõuetele, mis on ette nähtud nõukogu 24. juuni 1991. aasta määrusega (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) (3) või määrusega (EÜ) nr 834/2007, on ilmselt vaja pikendada määruse (EÜ) nr 889/2008 artikli 95 lõigetes 8 ja 9 sätestatud üleminekuperioodi nimetatud toodete teatavate märgistusnõuete suhtes kuni 31. juulini 2012. Üleminekuperioodi pikendamist tuleks kohaldada alates 1. juulist 2010.

               (5)

               Euroopa Toiduohutusamet oli andnud hinnangu rosmariiniekstrakti kasutamisele lisaainena (4) ja pärast seda lubati rosmariiniekstrakti nimelist ainet kasutada antioksüdandina ning talle anti E number Euroopa Parlamendi ja nõukogu 20. veebruari 1995. aasta direktiivi toiduainetes kasutatavate lisaainete (välja arvatud värv- ja magusainete) kohta (5) III lisa D osas. Seetõttu tuleb lubada rosmariiniekstrakti kasutamine mahepõllumajanduslikus toidutööstuses lisaainena, kui teda sellena kasutatakse, lisades nimetatud toote määruse (EÜ) nr 889/2008 VIII lisasse.

               (6)

               Määrust (EÜ) nr 889/2008 tuleks seetõttu vastavalt muuta.

               (7)

               Käesoleva määrusega ette nähtud meetmed on kooskõlas mahepõllumajandusliku tootmise regulatiivkomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 889/2008 muudetakse järgmiselt.

               1)

               Artikli 57 teine lõik asendatakse järgmisega:
               „ELi mahetoote logo kasutatakse märgistamiseks ainult siis, kui asjaomase toote on vastavalt määruse (EÜ) nr 834/2007, komisjoni määruse (EÜ) nr 1235/2008 (6) ja käesoleva määruse nõuetele tootnud ettevõtja, kes täidab määruse (EÜ) nr 834/2007 artiklites 27, 28, 29, 32 ja 33 osutatud kontrollisüsteemi nõudeid.

               2)

               Artiklisse 95 lisatakse lõige 10a:
               „10a   Veini puhul lõppeb lõikes 8 osutatud üleminekuperiood 31. juulil 2012.
               Vastavalt määrusele (EMÜ) nr 2092/91 või määrusele (EÜ) nr 834/2007 enne 31. juulit 2012 toodetud, pakendatud ja märgistatud veini varude turuleviimist võib jätkata kuni varude lõppemiseni.”

               3)

               VIII lisa A osasse lisatakse pärast lisaainet E 341(i) (monokaltsiumfosfaadid) järgmine rida:

                           „B

                           E 392*

                           Rosmariiniekstrakt

                           x

                           x

                           Üksnes mahepõllumajanduslikult toodetud ja kui ekstraheerimiseks on kasutatud ainult etanooli.”

               4)

               XI lisa A osa punkt 9 jäetakse välja.

         Artikkel 2
   Käesolev määrus jõustub Euroopa Liidu Teatajas avaldamisele järgneval päeval.
   Kuid artikli 1 punkti 2 kohaldatakse alates 1. juulist 2010.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2011

            Komisjoni nimel

            president

         José Manuel BARROSO

      (1)  ELT L 189, 20.7.2007, lk 1.

      (2)  ELT L 250, 18.9.2008, lk 1.

      (3)  EÜT L 198, 22.7.1991, lk 1.

      (4)  Euroopa Toiduohutusameti väljaanne (2008) 721, lk 1.

      (5)  EÜT L 61, 18.3.1995, lk 1.

      (6)  ELT L 334, 12.12.2008, lk 25.”


title: Komisjoni rakendusmäärus (EL) 2017/1514, 31. august 2017, millega algatatakse nõukogu rakendusmääruse (EL) nr 1371/2013 (millega laiendatakse rakendusmäärusega (EL) nr 791/2011 teatava, muu hulgas Hiina Rahvavabariigist pärit hõreda koega klaaskiust kanga impordi suhtes kehtestatud lõplikku dumpinguvastast tollimaksu teatavate Indiast ja Indoneesiast saadetud hõreda koega klaaskiust kanga impordile, olenemata sellest, kas seda deklareeritakse Indiast ja Indoneesiast pärit impordina või mitte) läbivaatamine, et selgitada välja võimalus teha kõnealuste meetmete kohaldamise suhtes erand ühele India eksportivale tootjale, tühistatakse dumpinguvastane tollimaks kõnealuse eksportiva tootja impordi suhtes ning kehtestatakse sellelt eksportivalt tootjalt pärit impordi registreerimise nõue

text:
               1.9.2017

               ET

               Euroopa Liidu Teataja

               L 226/1

         KOMISJONI RAKENDUSMÄÄRUS (EL) 2017/1514,
   31. august 2017,
   millega algatatakse nõukogu rakendusmääruse (EL) nr 1371/2013 (millega laiendatakse rakendusmäärusega (EL) nr 791/2011 teatava, muu hulgas Hiina Rahvavabariigist pärit hõreda koega klaaskiust kanga impordi suhtes kehtestatud lõplikku dumpinguvastast tollimaksu teatavate Indiast ja Indoneesiast saadetud hõreda koega klaaskiust kanga impordile, olenemata sellest, kas seda deklareeritakse Indiast ja Indoneesiast pärit impordina või mitte) läbivaatamine, et selgitada välja võimalus teha kõnealuste meetmete kohaldamise suhtes erand ühele India eksportivale tootjale, tühistatakse dumpinguvastane tollimaks kõnealuse eksportiva tootja impordi suhtes ning kehtestatakse sellelt eksportivalt tootjalt pärit impordi registreerimise nõue
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 4, artikli 13 lõiget 4 ja artikli 14 lõiget 5,
   olles teavitanud liikmesriike
   ning arvestades järgmist:
   1.   TAOTLUS

               (1)

               Euroopa Komisjon (edaspidi „komisjon“) sai nõukogu dumpinguvastase alusmääruse artikli 11 lõike 4 ja artikli 13 lõike 4 kohase taotluse vabastada taotluse esitaja dumpinguvastastest meetmetest, mida kohaldatakse Hiina Rahvavabariigist pärit või sealt saadetud hõreda koega klaaskiust kanga impordi suhtes ning mida laiendatakse teatava Indiast ja Indoneesiast saadetud hõreda koega klaaskiust kanga impordile, olenemata sellest, kas seda deklareeritakse Indiast ja Indoneesiast pärinevana või mitte.

               (2)

               Taotluse esitas 26. jaanuaril 2017 SPG GLASS FIBRE PVT. LTD. (edaspidi „taotleja“), teatava hõreda koega klaaskiust kanga eksportiv tootja Indias (edaspidi „asjaomane riik“).

         2.   VAATLUSALUNE TOODE

               (3)

               Vaatlusalune toode on hõreda koega klaaskiust kangas (välja arvatud klaaskiust plaadid), mille koeruudu pikkus ja laius on üle 1,8 mm, mille tihedus on üle 35 g/m2 ja mis kuulub praegu CN-koodide ex 7019 51 00 ja ex 7019 59 00 alla ning mis on pärit Hiina Rahvavabariigist või on saadetud Indiast või Indoneesiast, olenemata sellest, kas see on deklareeritud Indiast või Indoneesiast pärinevana või mitte.

         3.   KEHTIVAD MEETMED

               (4)

               Praegu kehtiv meede on lõplik dumpinguvastane tollimaks, mis on kehtestatud nõukogu rakendusmäärusega (EL) nr 791/2011 (2) ning laiendatud nõukogu rakendusmäärusega (EL) nr 1371/2013 (3) Indiast ja Indoneesiast saadetud impordile, olenemata sellest, kas seda deklareeritakse Indoneesiast ja Indiast pärit impordina või mitte.

               (5)

               Komisjon algatas 9. augustil 2016 teatava Hiina Rahvavabariigist pärit hõreda koega klaaskiust kanga impordi suhtes kohaldatavate dumpinguvastaste meetmete aegumise läbivaatamise (4). Läbivaatamisega seotud uurimine on veel pooleli.

         4.   LÄBIVAATAMISE PÕHJUSED

               (6)

               Taotleja väitis, et ei eksportinud vaatlusalust toodet liitu meetmete kohaldamisala laiendamise tinginud uurimise perioodi jooksul (ajavahemikul 1. aprillist 2012 kuni 31. märtsini 2013).

               (7)

               Peale selle kinnitas taotleja, et ta ei ole kehtivatest meetmetest kõrvale hoidunud.

               (8)

               Veel väitis taotleja, et pärast meetmete kohaldamisala laiendamise tinginud uurimise perioodi on ta võtnud endale tagasivõetamatu lepingulise kohustuse eksportida liitu oluline kogus.

         5.   MENETLUS

   5.1.   Algatamine

               (9)

               Komisjon uuris kättesaadavaid tõendeid ja jõudis järeldusele, et on piisavalt tõendeid, mis õigustavad uurimise algatamist vastavalt alusmääruse artikli 11 lõikele 4 ja artikli 13 lõikele 4, et teha kindlaks, kas võib taotleja laiendatud meetmetest vabastada.

               (10)

               Asjaga teadaolevalt seotud liidu tootmisharu esindajaid teavitati läbivaatamistaotlusest ning neile anti võimalus esitada oma märkused, kuid nad ei esitanud ühtegi põhjendatud argumenti, mis näitaks, et uurimise algatamine ei ole õigustatud.

         5.2.   Kehtivate dumpinguvastaste meetmete kehtetuks tunnistamine ning impordi registreerimise nõue

               (11)

               Alusmääruse artikli 11 lõike 4 kohaselt tuleb kehtiv tollimaks tunnistada kehtetuks selliste vaatlusaluste toodete impordi suhtes, mille on tootnud ja liitu eksportimiseks müünud taotleja.

               (12)

               Samal ajal tuleb alusmääruse artikli 14 lõike 5 kohaselt ette näha sellise impordi registreerimine tagamaks, et kui uurimise käigus avastatakse taotlejaga seoses kõrvalehoidmine, saab dumpinguvastased tollimaksud sisse nõuda alates asjaomase impordi registreerimise kuupäevast. Taotleja võimalike edaspidiste kohustuste suurust ei saa uurimise praeguses järgus hinnata.

         5.3.   Läbivaatamisega seotud uurimisperiood

               (13)

               Uurimine hõlmab ajavahemikku alates 1. juulist 2016 kuni 30. juunini 2017 (edaspidi „läbivaatamisega seotud uurimisperiood“).

         5.4.   Taotleja uurimine

               (14)

               Uurimiseks vajaliku teabe saamiseks saadab komisjon taotlejale küsimustiku. Taotleja peab täidetud küsimustiku tagasi saatma 37 päeva jooksul pärast käesoleva määruse jõustumise kuupäeva, välja arvatud juhul, kui alusmääruse artikli 6 lõike 2 kohaselt on sätestatud teisiti.

         5.5.   Muud kirjalikud esildised

               (15)

               Vastavalt käesoleva määruse sätetele palutakse kõigil huvitatud isikutel teha teatavaks oma seisukohad, esitada teave ja kinnitavad tõendid. Kõnealune teave ja seda kinnitavad tõendid peavad komisjonile laekuma 37 päeva jooksul pärast käesoleva määruse jõustumist, kui ei ole sätestatud teisiti.

         5.6.   Ärakuulamisvõimalus komisjoni uurimistalitustes

               (16)

               Huvitatud isikud võivad taotleda uurimist korraldavatelt komisjoni talitustelt ärakuulamist. Ärakuulamistaotlus tuleb koostada kirjalikult ning selles peab olema esitatud taotluse põhjus. Küsimuste puhul, mis on seotud uurimise algatamisetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses huvitatud isikutega.

         5.7.   Kirjalike esildiste, täidetud küsimustike ja kirjade saatmise juhised

               (17)

               Komisjonile kaubanduskaitset käsitlevateks uurimisteks esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, mis sõnaselgelt võimaldab a) komisjonil kõnealust teavet ja andmeid käesolevas kaubanduse kaitsega seotud menetluses kasutada ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.

               (18)

               Kõik kirjalikud esildised, sealhulgas käesolevas määruses nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, tuleks märgistada sõnaga „Limited“ (piiratud kasutusega) (5).

               (19)

               Huvitatud isikud, kes esitavad teavet märkega „Limited“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema piisavalt üksikasjalikud, et konfidentsiaalsena esitatud teabe sisust oleks võimalik vajalikul määral aru saada. Kui konfidentsiaalset teavet edastav huvitatud isik ei esita nõutava vormi ja kvaliteediga mittekonfidentsiaalset kokkuvõtet, võib sellise konfidentsiaalse teabe jätta arvesse võtmata.

               (20)

               Huvitatud isikutel palutakse esitada kõik esildised ja taotlused, sealhulgas ka skaneeritud volikirjad ja sertifikaadid, e-posti teel, välja arvatud mahukad vastused, mille peaks esitama teisaldataval digitaalsel andmekandjal (CD-ROM, DVD, USB-mälupulk…) käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgelt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Täiendavaid eeskirju ja lisateavet komisjoniga suhtlemise kohta, sealhulgas teavet e-posti teel esitatud esildiste suhtes kehtivate põhimõtete kohta, leiavad huvitatud isikud eespool osutatud huvitatud isikutega suhtlemise juhendist.
               Komisjoni postiaadress:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

         6.   KOOSTÖÖSOOVIMATUS

               (21)

               Kui huvitatud isik ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või takistab märkimisväärselt uurimist, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

               (22)

               Kui selgub, et huvitatud isik on esitanud väära või eksitavat teavet, võidakse selline teave jätta arvesse võtmata ning toetuda kättesaadavatele faktidele.

               (23)

               Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

               (24)

               Elektroonilises vormis koostöö puudumist ei loeta koostööst keeldumiseks, kui huvitatud isik selgitab, et nõutav koostöövorm tooks kaasa ebaratsionaalse lisakoormuse või põhjendamatud lisakulud. Huvitatud isikul tuleb komisjoniga viivitamata ühendust võtta.

         7.   ÄRAKUULAMISE EEST VASTUTAV AMETNIK

               (25)

               Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik on vahendaja huvitatud isikute ja uurimist korraldavate komisjoni talituste vahel. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kolmandate isikute ärakuulamise taotlustega. Ärakuulamise eest vastutav ametnik võib korraldada huvitatud isiku ärakuulamise ja tegutseda vahendajana, tagamaks, et huvitatud isikud saaksid oma kaitseõigusi täielikult kasutada. Ärakuulamise eest vastutav ametnik annab võimaluse ka sellisteks ärakuulamisteks, kus on esindatud isikud, kes esitavad erinevaid seisukohti ja vastuväiteid.

               (26)

               Taotlus saada ärakuulamise eest vastutava ametniku juures ära kuulatud tuleb esitada kirjalikult ning selles tuleb selgitada taotluse esitamise põhjusi. Küsimuste puhul, mis on seotud uurimise algusetapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses asjaomaste isikutega.

               (27)

               Lisateave ja kontaktandmed on huvitatud isikutele kättesaadavad kaubanduse peadirektoraadi veebisaidil ärakuulamise eest vastutava ametniku veebilehekülgedel: http://ec.europa.eu/trade/trade-policy-and-you/contacts/hearing-officer/.

         8.   UURIMISE AJAKAVA

               (28)

               Uurimine viiakse lõpule alusmääruse artikli 11 lõike 4 kohaselt üheksa kuu jooksul pärast käesoleva määruse jõustumise kuupäeva.

         9.   ISIKUANDMETE TÖÖTLEMINE

               (29)

               Uurimise käigus kogutud isikuandmeid töödeldakse vastavalt nõukogu määrusele (EÜ) nr 45/2001 (6),

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga algatatakse määruse (EL) 2016/1036 artikli 11 lõike 4 ja artikli 13 lõike 4 kohaselt rakendusmääruse (EL) nr 1371/2013 läbivaatamine, et teha kindlaks, kas tuleks kohaldada rakendusmäärusega (EL) nr 1371/2013 kehtestatud dumpinguvastaseid meetmeid ettevõtja SPG GLASS FIBRE PVT. LTD. (TARICi lisakood C205) toodetud sellise hõreda koega klaaskiust kanga suhtes (välja arvatud klaaskiust plaadid), mille koeruudu pikkus ja laius on üle 1,8 mm, mille tihedus on üle 35 g/m2, mis kuulub praegu CN-koodide ex 7019 51 00 ja ex 7019 59 00 alla (TARICi koodid: 7019510014, 7019510015, 7019590014 ja 7019590015) ning mis on pärit Hiina Rahvavabariigist või on saadetud Indiast või Indoneesiast, olenemata sellest, kas see on deklareeritud Indiast või Indoneesiast pärinevana.
   Artikkel 2
   Rakendusmäärusega (EL) nr 1371/2013 kehtestatud dumpinguvastane tollimaks tunnistatakse käesoleva määruse artiklis 1 määratletud impordi puhul kehtetuks.
   Artikkel 3
   Tolliasutused võtavad vastavalt määruse (EL) 2016/1036 artikli 14 lõikele 5 asjakohaseid meetmeid käesoleva määruse artiklis 1 määratletud toote registreerimiseks selle importimisel liitu.
   Registreerimiskohustus aegub üheksa kuu möödumisel käesoleva määruse jõustumise kuupäevast.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. august 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 3. augusti 2011. aasta rakendusmäärus (EL) nr 791/2011, millega kehtestatakse lõplik dumpinguvastane tollimaks teatavate Hiina Rahvavabariigist pärit hõreda koega klaaskiust kangaste impordi suhtes ja nõutakse lõplikult sisse sellise impordi suhtes kehtestatud ajutine tollimaks (ELT L 204, 9.8.2011, lk 1).

      (3)  Nõukogu 16. detsembri 2013. aasta rakendusmäärus (EL) nr 1371/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Indiast ja Indoneesiast lähetatud hõreda koega klaaskiust kangaste impordile, olenemata sellest, kas need deklareeritakse Indiast ja Indoneesiast pärinevatena või mitte (ELT L 346, 20.12.2013, lk 20).

      (4)  Teade teatava Hiina Rahvavabariigist pärit hõreda koega klaaskiust kanga impordi suhtes kohaldatavate dumpinguvastaste meetmete aegumise läbivaatamise algatamise kohta (ELT C 288, 9.8.2016, lk 3).

      (5)  Dokument märkega „Limited“ on konfidentsiaalne dokument vastavalt nõukogu määruse (EÜ) nr 1225/2009 (ELT L 343, 22.12.2009, lk 51) artiklile 19 ja WTO GATT 1994 VI artikli rakendamise lepingu (dumpinguvastane leping) artiklile 6. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.

      (6)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).


title: Komisjoni rakendusmäärus (EL) 2016/1793, 10. oktoober 2016, millega muudetakse rakendusmäärust (EL) 2016/759 seoses Taiwanist pärit želatiini ja kollageeni ning kõnealuste toodete tootmiseks töödeldud toorainete liitu toomisega (EMPs kohaldatav tekst)

text:
               11.10.2016

               ET

               Euroopa Liidu Teataja

               L 274/48

         KOMISJONI RAKENDUSMÄÄRUS (EL) 2016/1793,
   10. oktoober 2016,
   millega muudetakse rakendusmäärust (EL) 2016/759 seoses Taiwanist pärit želatiini ja kollageeni ning kõnealuste toodete tootmiseks töödeldud toorainete liitu toomisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 lõiget 1,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 11 lõiget 1,
   ning arvestades järgmist:

               (1)

               Komisjoni rakendusmääruses (EL) 2016/759 (3) on loetelud kolmandatest riikidest, kolmandate riikide osadest ja territooriumidest, millest liikmesriigid peavad lubama liitu tuua teatavaid loomseid saadusi, sealhulgas inimtoiduks ettenähtud želatiini ja kollageeni.

               (2)

               Rakendusmääruse (EL) 2016/759 I lisa III osas on loomaliigid, kellelt saadakse želatiini ja kollageeni, jagatud nelja kategooriasse. Kõnealuse lisa V osas on sarnane jaotus želatiini ja kollageeni tootmiseks ettenähtud töödeldud toorainete kohta. Kõnealustes osades ei ole Taiwan kantud selliste riikide loetellu, millest on lubatud importida kodulindudest (sh silerinnalised linnud ja uluklinnud) saadud želatiini või kollageeni, ning importida sellise želatiini või kollageeni tootmiseks ettenähtud töödeldud tooraineid.

               (3)

               Taiwan vastab tingimustele, mille alusel on lubatud liitu importida määruses (EÜ) nr 854/2004 sätestatud sellist želatiini ja kollageeni ning sellise želatiini või kollageeni tootmiseks ettenähtud töödeldud tooraineid, ning tuleks seepärast kanda rakendusmääruse (EL) 2016/759 I lisa asjakohasesse loetellu.

               (4)

               Seepärast tuleks rakendusmäärust (EL) 2016/759 vastavalt muuta.

               (5)

               Selleks, et vältida impordi katkemist pärast rakendusmääruse (EL) 2016/759 artiklis 8 osutatud kuupäeva, peaks käesolev määrus jõustuma kolmandal päeval pärast selle avaldamist.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2016/759 I lisa muudetakse järgmiselt:

               a)

               III osa B jagu asendatakse järgmisega:

                  „B JAGU

                  Kodulindudest (sh silerinnalised linnud ja uluklinnud) saadud želatiin ja kollageen

               Määruse (EÜ) nr 798/2008 I lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:

                           RIIGI ISO KOOD

                           RIIK/TERRITOORIUM

                           TW

                           Taiwan“

               b)

               V osa B jagu asendatakse järgmisega:

                  „B JAGU

                  Kodulindudest (sh silerinnalised linnud ja uluklinnud) saadud töödeldud toorained

               Määruse (EÜ) nr 798/2008 I lisa 1. osa veerus 1 loetletud kolmandad riigid ja territooriumid ning järgmised riigid ja territooriumid:

                           RIIGI ISO KOOD

                           RIIK/TERRITOORIUM

                           TW

                           Taiwan“

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. oktoober 2016

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 139, 30.4.2004, lk 206.

      (3)  Komisjoni 28. aprilli 2016. aasta rakendusmäärus (EL) 2016/759, millega koostatakse loetelud kolmandatest riikidest, kolmandate riikide osadest ja territooriumidest, millest liikmesriigid peavad lubama liitu tuua teatavaid inimtoiduks ettenähtud loomseid saadusi, kehtestatakse sertifikaatide nõuded, muudetakse määrust (EÜ) nr 2074/2005 ja tunnistatakse kehtetuks otsus 2003/812/EÜ (ELT L 126, 14.5.2016, lk 13).


title: Komisjoni rakendusmäärus (EL) nr 1235/2014, 18. november 2014 , millega kehtestatakse nõukogu määruse (EÜ) nr 517/94 kohaselt 2015. aastaks ette nähtud tekstiilikvootide haldamise ja jagamise eeskirjad

text:
                  19.11.2014

                  ET

                  Euroopa Liidu Teataja

                  L 332/18

         KOMISJONI RAKENDUSMÄÄRUS (EL) nr 1235/2014,
         18. november 2014,
         millega kehtestatakse nõukogu määruse (EÜ) nr 517/94 kohaselt 2015. aastaks ette nähtud tekstiilikvootide haldamise ja jagamise eeskirjad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepetega ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta, (1) eriti selle artikli 17 lõikeid 3 ja 6 ning artikli 21 lõiget 2,
         ning arvestades järgmist:

                     (1)

                     Määrusega (EÜ) nr 517/94 on kehtestatud koguselised piirangud teatavatest kolmandatest riikidest pärit teatavate tekstiiltoodete impordi suhtes, mida eraldatakse põhimõttel „kes ees, see mees”.

                     (2)

                     Määruse (EÜ) nr 517/94 kohaselt on võimalik teatavatel asjaoludel kasutada muid eraldamismeetodeid, jagada kvoodid osadeks või reserveerida osa konkreetsest koguselisest piirnormist ainuüksi neile taotlustele, mille tõenduseks on esitatud varasema imporditegevuse tulemused.

                     (3)

                     2015. aastaks kehtestatud kvootide haldamise eeskirjad tuleb vastu võtta enne kvoodiaasta algust, et mitte mõjutada põhjendamatult kaubavoogude järjepidevust.

                     (4)

                     Varasematel aastatel, näiteks komisjoni määrusega (EL) nr 1281/2013 (2) vastu võetud meetmed on osutunud rahuldavaks ja seega on asjakohane võtta vastu samalaadsed eeskirjad aastaks 2015.

                     (5)

                     Et rahuldada võimalikult paljude ettevõtjate huvisid, on asjakohane muuta põhimõttel „kes ees, see mees” toimiv eraldamismeetod paindlikumaks, määrates kindlaks igale ettevõtjale selle meetodi abil eraldatavate koguste ülemmäär.

                     (6)

                     Et tagada kaubanduse järjepidevus ja tõhus kvoodihaldus, tuleks ettevõtjatele anda võimalus esitada esialgne impordiloa taotlus 2015. aastaks 2014. aastal imporditud kogusega võrdses ulatuses.

                     (7)

                     Koguste optimaalse kasutamise huvides tuleks lubada taotleda lisakogust ettevõtjal, kes on kasutanud vähemalt poole kogusest, millele on luba väljastatud, eeldusel et sellised kogused on kvootide raames saadaval.

                     (8)

                     Tõrgeteta haldamise huvides peaksid impordiload kehtima üheksa kuud alates väljaandmise kuupäevast, kuid kõige kauem aasta lõpuni. Liikmesriigid peaksid väljastama litsentse vaid siis, kui komisjon on neile teatanud, et kogused on saadaval, ning kui ettevõtja suudab tõendada lepingu olemasolu ja kinnitada, kui konkreetse sättega ei ole ette nähtud vastupidist, et talle ei ole käesoleva määruse alusel varem eraldatud impordiluba asjaomaste kategooriate ja riikide jaoks. Pädevatel riigisisestel asutustel peaksid sellegipoolest olema volitused pikendada importijate taotluste alusel kolme kuu võrra ja kuni 31. märtsini 2016 nende litsentside kehtivust, millest vähemalt pool on taotluse esitamise kuupäevaks ära kasutatud.

                     (9)

                     Käesoleva määrusega ette nähtud meetmed on kooskõlas määruse (EÜ) nr 517/94 artikli 25 kohaselt asutatud tekstiilikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määrusega kehtestatakse määruse (EÜ) nr 517/94 IV lisas ette nähtud teatavate tekstiiltoodete koguseliste impordikvootide haldamise eeskirjad 2015. aastaks.

            Artikkel 2
            Artiklis 1 osutatud kvoodid eraldatakse sellises ajalises järjestuses, milles komisjonile laekuvad liikmesriikide teated üksikettevõtjate esitatud taotluste kohta, ning koguses, mis ei ületa ühe ettevõtja kohta I lisas ette nähtud maksimumkogust.
            Sellegipoolest ei kohaldata maksimumkoguseid ettevõtjate suhtes, kes suudavad oma esmast 2015. aasta taotlust esitades riiklikele pädevatele asutustele tõendada, et kõnealuste kategooriate ja kolmandate riikide puhul ületas nende import neile aastaks 2014 iga konkreetse kategooria jaoks impordilitsentsidega ette nähtud maksimumkoguseid.
            Selliste ettevõtjate puhul võivad pädevad asutused lubada importi, mis ei ületa kõnealustest kolmandatest riikidest ja kõnealuste kategooriate osas 2014. aastal imporditud koguseid, eeldusel et kvootide raames on selleks piisavalt võimalusi.

            Artikkel 3
            Importija, kes on kasutanud ära 50 % või rohkem talle käesoleva määruse alusel eraldatud kogusest, võib esitada sama kategooria ja päritoluriigi kohta täiendava taotluse koguste suhtes, mis ei ületa I lisas ette nähtud maksimumkoguseid.

            Artikkel 4

               1.   II lisas loetletud pädevad riigisisesed asutused võivad alates 2015. aasta 8. jaanuari kella 10.00st teatada komisjonile kogustest, mille kohta on esitatud impordiloa taotlused.
               Esimeses lõigus määratud aeg on esitatud Brüsseli aja järgi.

               2.   Pädevad riiklikud asutused väljastavad lube vaid siis, kui komisjon on neile vastavalt määruse (EÜ) nr 517/94 artikli 17 lõikele 2 teatanud, et nimetatud koguseid võib importida.
               Nad väljastavad impordilube ainult siis, kui ettevõtja

                           a)

                           tõendab kaupade tarnimisega seonduva lepingu olemasolu ning

                           b)

                           kinnitab kirjalikult kõnealuste kategooriate ja riikide suhtes, et

                                       i)

                                       ettevõtjale ei ole käesoleva määruse alusel varem impordiluba antud või

                                       ii)

                                       talle on käesoleva määruse alusel impordiluba antud, kuid ta on sellest vähemalt 50 % ära kasutanud.

               3.   Impordiload kehtivad üheksa kuud alates väljaandmise kuupäevast, kuid kõige kauem kuni 31. detsembrini 2015.
               Pädevad riigisisesed asutused võivad importija taotlusel siiski pikendada kolme kuu võrra sellise loa kehtivust, millest on taotluse esitamise ajaks vähemalt 50 % ära kasutatud. Selline pikendatud kehtivusega luba aegub igal juhul hiljemalt 31. märtsil 2016.

            Artikkel 5
            Käesolev määrus jõustub 1. jaanuaril 2015.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. november 2014

                  Komisjoni nimel

                  president

               Jean-Claude JUNCKER

            (1)  EÜT L 67, 10.3.1994, lk 1.

            (2)  Komisjoni rakendusmäärus (EL) nr 1281/2013, 10. detsember 2013, millega kehtestatakse nõukogu määruse (EÜ) nr 517/94 kohaselt 2014. aastaks ettenähtud tekstiilikvootide haldamise ja jagamise eeskirjad (ELT L 332, 11.12.2013, lk 5).

            I LISA
            Artiklites 2 ja 3 osutatud maksimumkogused

                        Riik

                        Kategooria

                        Ühik

                        Maksimumkogus

                        Valgevene

                        1

                        kilogramm

                        20 000

                        2

                        kilogramm

                        80 000

                        3

                        kilogramm

                        5 000

                        4

                        tükk

                        20 000

                        5

                        tükk

                        15 000

                        6

                        tükk

                        20 000

                        7

                        tükk

                        20 000

                        8

                        tükk

                        20 000

                        15

                        tükk

                        17 000

                        20

                        kilogramm

                        5 000

                        21

                        tükk

                        5 000

                        22

                        kilogramm

                        6 000

                        24

                        tükk

                        5 000

                        26/27

                        tükk

                        10 000

                        29

                        tükk

                        5 000

                        67

                        kilogramm

                        3 000

                        73

                        tükk

                        6 000

                        115

                        kilogramm

                        20 000

                        117

                        kilogramm

                        30 000

                        118

                        kilogramm

                        5 000

                        Riik

                        Kategooria

                        Ühik

                        Maksimumkogus

                        Põhja-Korea

                        1

                        kilogramm

                        10 000

                        2

                        kilogramm

                        10 000

                        3

                        kilogramm

                        10 000

                        4

                        tükk

                        10 000

                        5

                        tükk

                        10 000

                        6

                        tükk

                        10 000

                        7

                        tükk

                        10 000

                        8

                        tükk

                        10 000

                        9

                        kilogramm

                        10 000

                        12

                        paar

                        10 000

                        13

                        tükk

                        10 000

                        14

                        tükk

                        10 000

                        15

                        tükk

                        10 000

                        16

                        tükk

                        10 000

                        17

                        tükk

                        10 000

                        18

                        kilogramm

                        10 000

                        19

                        tükk

                        10 000

                        20

                        kilogramm

                        10 000

                        21

                        tükk

                        10 000

                        24

                        tükk

                        10 000

                        26

                        tükk

                        10 000

                        27

                        tükk

                        10 000

                        28

                        tükk

                        10 000

                        29

                        tükk

                        10 000

                        31

                        tükk

                        10 000

                        36

                        kilogramm

                        10 000

                        37

                        kilogramm

                        10 000

                        39

                        kilogramm

                        10 000

                        59

                        kilogramm

                        10 000

                        61

                        kilogramm

                        10 000

                        68

                        kilogramm

                        10 000

                        69

                        tükk

                        10 000

                        70

                        paar

                        10 000

                        73

                        tükk

                        10 000

                        74

                        tükk

                        10 000

                        75

                        tükk

                        10 000

                        76

                        kilogramm

                        10 000

                        77

                        kilogramm

                        5 000

                        78

                        kilogramm

                        5 000

                        83

                        kilogramm

                        10 000

                        87

                        kilogramm

                        8 000

                        109

                        kilogramm

                        10 000

                        117

                        kilogramm

                        10 000

                        118

                        kilogramm

                        10 000

                        142

                        kilogramm

                        10 000

                        151A

                        kilogramm

                        10 000

                        151B

                        kilogramm

                        10 000

                        161

                        kilogramm

                        10 000

            II LISA
            Artiklis 4 osutatud litsentse väljastavate asutuste loetelu

                        1.   Belgia

                                    FOD Economie, Kmo, Middenstand en Energie

                                    Algemene Directie Economische Analyses en Internationale Economie

                                    Dienst Vergunningen

                                    Vooruitgangstraat 50

                                    1210 Brussel

                                    Tel. +32 22776713

                                    Fax +32 22775063

                                    SPF Économie, PME, Classes moyennes et Énergie

                                    Direction générale des analyses économiques et de l'économie internationale

                                    Service Licences

                                    Rue du Progrès 50

                                    1210 Bruxelles

                                    Tél. + 32 22776713

                                    Fax + 32 22775063

                        2.   Bulgaaria

                                    Министерство на икономиката и енергетиката

                                    Дирекция „Регистриране, лицензиране и контрол“

                                    ул. „Славянска“ № 8

                                    1052 София

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                                    Ministry of Economy and Energy

                                    8, Slavyanska Str., Sofia 1052, Bulgaria

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                        3.   Tšehhi Vabariik

                                    Ministerstvo průmyslu a obchodu (Ministry of Industry and Trade)

                                    Licenční správa

                                    Na Františku 32

                                    CZ – 110 15 Praha 1

                                    Tel: (420) 224 907 111

                                    Fax: (420) 224 212 133

                        4.   Taani

                                    Erhvervs- og Vækstministeriet (Ministry for Business and Growth)

                                    Erhvervsstyrelsen

                                    Langelinie Allé 17

                                    2100 København

                                    DANMARK

                                    Tlf. + 45 35291000

                                    Fax + 45 35291001

                        5.   Saksamaa

                                    Bundesamt für Wirtschaft und Ausfuhrkontrolle (BAFA) [Federal Office of Economics and Export Control]

                                    Frankfurter Str. 29-35

                                    D-65760 Eschborn

                                    Tel.: +49 6196908-0

                                    Fax +49 6196908800

                        6.   Eesti

                                    Majandus- ja Kommunikatsiooniministeerium

                                    Harju 11

                                    15072 Tallinn

                                    Eesti

                                    Tel: +372 6256400

                                    Faks: +372 6313660

                        7.   Iirimaa

                                    Department of Jobs, Enterprise and Innovation

                                    Licensing Unit

                                    Kildare Street

                                    Dublin 2

                                    IRELAND

                                    Tel. +353 16312545

                                    Fax +353 16312562

                        8.   Kreeka

                                    Υπουργείο Ανάπτυξης και Ανταγωνιστικότητας

                                    Γενική Διεύθυνση Διεθνούς Οικονομικής Πολιτικής

                                    Διεύθυνση Καθεστώτων Εισαγωγών-Εξαγωγών, Εμπορικής Άμυνας

                                    Κορνάρου 1

                                    105 63 Αθήνα

                                    Τηλ. +30 2103286041-43, 2103286021

                                    Φαξ +30 2103286094

                                    Ministry of Development and Competitiveness

                                    General Directorate for International Economic Policy,

                                    Directorate of Import-Export Regimes, Trade Defence Instruments

                                    1 Kornarou Str.

                                    10563 Αθήνα

                                    Τηλ. + 30 2103286041-43, 2103286021

                                    Φαξ + 30 2103286094

                        9.   Hispaania

                                    Ministerio de Economía y Competitividad

                                    Dirección General de Comercio e Inversiones

                                    Paseo de la Castellana no 162

                                    E-28046 Madrid

                                    Tel. +34 913493817, 3493874

                                    Fax +34 913493831

                                    Correo electrónico: sgindustrial.sscc@comercio.mineco.es

                        10.   Prantsusmaa

                                    Ministère de l'économie, de l'industrie et du numérique

                                    Direction générale des entreprises (DGE)

                                    Service de l'industrie (SI)

                                    Sous-direction de la chimie, des matériaux et des éco-industries (SDCME)

                                    Bureau des matériaux

                                    67 rue Barbès — BP 80001

                                    94201 Ivry-sur-Seine Cedex

                                    Tél. +33 179843449

                                    Courriel: isabelle.paimblanc@finances.gouv.fr

                        11.   Horvaatia

                                    Ministarstvo vanjskih i europskih poslova

                                    Samostalni sektor za trgovinsku politiku i gospodarsku multilateralu

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                                    Ministry of Foreign and European Affairs

                                    Directorate for Trade Policy and Economic Multilateral Affairs

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                        12.   Itaalia

                                    Ministero dello Sviluppo Economico

                                    Dipartimento per l'impresa e l'internazionalizzazione

                                    Direzione Generale per la Politica Commerciale Internazionale

                                    Divisione III — Politiche settoriali

                                    Viale Boston, 25

                                    00144 Roma

                                    Tel. +39 0659647517, 59932202, 59932406

                                    Fax +39 0659932263, 59932636

                                    E-mail: polcom3@mise.gov.it

                        13.   Küpros

                                    Κλάδος Έκδοσης Αδειών Εισαγωγής/Εξαγωγής

                                    Υπηρεσία Εμπορίου

                                    Υπουργείο Ενέργειας, Εμπορίου, Βιομηχανίας και Τουρισμού

                                    Ανδρέα Αραούζου 6

                                    1421 Λευκωσία

                                    Τηλ. +357 22867100

                                    Φαξ +357 22375443

                                    Imports/Exports Licensing Section

                                    Trade Service

                                    Ministry of Energy, Commerce, Industry and Tourism

                                    6, Andrea Araouzou Str.

                                    1421 Nicosia

                                    Κύπρος

                                    Τηλ. +357 22 867 100

                                    Φαξ +357 22 375 443

                        14.   Läti

                                    Latvijas Republikas Ārlietu ministrija

                                    Kr.Valdemāra iela 3

                                    LV-1395 Rīga

                                    Tālr.: 00 371 6701 6201

                                    Fakss: 00 371 6782 8121

                        15.   Leedu

                                    Lietuvos Respublikos ūkio ministerija

                                    Gedimino pr. 38/Vasario 16-osios g. 2

                                    LT-01104 Vilnius, Lietuva

                                    Tel. +370 70664658, +370 70664808

                                    Faks. +370 70664762

                                    E. paštas vienaslangelis@ukmin.lt

                        16.   Luksemburg

                                    Ministère de l'économie

                                    Office des licences

                                    19-21, boulevard Royal

                                    2449 Luxembourg

                                    Tél. +352 226162

                                    Fax +352 466138

                                    office.licences@eco.etat.lu

                        17.   Ungari

                                    Magyar Kereskedelmi Engedélyezési Hivatal

                                    (Hungarian Trade Licencing Office)

                                    1124 Budapest

                                    Németvölgyi út 37–39.

                                    MAGYARORSZÁG

                                    Tel. +36 14585503

                                    Fax +36 14585814

                                    E-mail: keo@mkeh.gov.hu

                        18.   Malta

                                    Ministry for the Economy, Investment and Small Business

                                    Commerce Department, Trade Services Directorate

                                    Lascaris

                                    Valletta VLT2000

                                    Malta

                                    Telefon: 00 356 256 90 202

                                    Faks: 00 356 212 37 112

                        19.   Madalmaad

                                    Belastingdienst/Douane

                                    Centrale dienst voor in- en uitvoer

                                    Kempkensberg 12

                                    Postbus 30003

                                    9700 RD Groningen

                                    Tel. +31 881512122

                                    Fax +31 881513182

                        20.   Austria

                                    Bundesministerium für Wissenschaft, Forschung und Wirtschaft (Federal Ministry of Science, Research and Economy)

                                    Abteilung C2/9 — Außenwirtschaftskontrolle

                                    Stubenring 1

                                    A — 1010 Wien

                                    Tel: +43 171100-8353

                                    Fax +43 171100-8366

                        21.   Poola

                                    Ministerstwo Gospodarki

                                    pl. Trzech Krzyży 3/5

                                    00-507 Warszawa

                                    POLSKA

                                    Tel. +48 226935553

                                    Faks +48226934021

                        22.   Portugal

                                    Ministério das Finanças

                                    Direção-Geral das Alfândegas e dos Impostos Especiais sobre o Consumo

                                    Rua Terreiro do Trigo

                                    Edifício da Alfândega

                                    1149-006 Lisboa

                                    Portugal

                                    Tel. (351-1) 218 814 263

                                    Fax: (351-1) 218 814 261

                                    Endereço eletrónico: dsl@dgaiec.min-financas.pt

                        23.   Rumeenia

                                    Ministerul Economiei,

                                    Comerțului și Mediului de Afaceri

                                    Direcția Politici Comerciale

                                    Calea Victoriei, nr. 152, sector 1

                                    București

                                    Cod poștal: 010096

                                    Tel: + 40 21 3150081

                                    Fax: + 40 21 3150454

                                    E-mail: clc@dce.gov.ro

                        24.   Sloveenia

                                    Ministrstvo za finance (Ministry of Finance)

                                    Davčna uprava Republike Slovenije

                                    Spodnji plavž 6c

                                    SI-4270 Jesenice

                                    SLOVENIJA

                                    Tel. +386 42974470

                                    Faks +386 42974472

                                    E-naslov: taric.cuje@gov.si

                        25.   Slovakkia

                                    Ministerstvo hospodárstva SR (Ministry of Economy of the Slovak Republic)

                                    Odbor výkonu obchodných opatrení

                                    Mierová 19

                                    827 15 Bratislava

                                    Tel. +421 248547019

                                    Fax +421 243423915

                                    E-mail: jan.krocka@mhsr.sk

                        26.   Soome

                                    Tulli (Finnish Customs)

                                    PL 512

                                    FI-00101 Helsinki

                                    SUOMI/FINLAND

                                    Puhelin: +358 295 5200

                                    Faksi: +358 204922852

                                    Sähköposti: kirmo@tulli.fi

                                    Tullen

                                    PB 512

                                    FI-00101 Helsingfors

                                    FINLAND

                                    Fax +358 204922852

                        27.   Rootsi

                                    Kommerskollegium

                                    Box 6803

                                    SE-113 86 Stockholm

                                    SVERIGE

                                    Tfn +46 86904800

                                    Fax +46 8306759

                                    E-post: registrator@kommers.se

                        28.   Ühendkuningriik

                        Import Licensing Branch (ILB)
                        Department for Business Innovation and Skills
                        E-mail: enquiries.ilb@bis.gsi.gov.uk


title: Komisjoni rakendusmäärus (EL) 2015/1395, 13. august 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               14.8.2015

               ET

               Euroopa Liidu Teataja

               L 215/50

         KOMISJONI RAKENDUSMÄÄRUS (EL) 2015/1395,
   13. august 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. august 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  144,2

                  MK

                  51,2

                  ZZ

                  97,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  134,3

                  BO

                  146,4

                  CL

                  160,0

                  UY

                  119,5

                  ZA

                  147,5

                  ZZ

                  141,5

                  0806 10 10

                  EG

                  224,6

                  IL

                  390,7

                  MA

                  158,2

                  TR

                  154,6

                  US

                  342,9

                  ZZ

                  254,2

                  0808 10 80

                  AR

                  108,9

                  BR

                  94,3

                  CL

                  136,5

                  NZ

                  136,2

                  US

                  147,0

                  ZA

                  130,9

                  ZZ

                  125,6

                  0808 30 90

                  AR

                  132,0

                  CL

                  140,7

                  MK

                  62,9

                  NZ

                  146,7

                  TR

                  139,3

                  ZA

                  120,2

                  ZZ

                  123,6

                  0809 30 10, 0809 30 90

                  MK

                  76,3

                  TR

                  136,1

                  ZZ

                  106,2

                  0809 40 05

                  BA

                  47,1

                  IL

                  141,4

                  MK

                  39,3

                  XS

                  57,7

                  ZZ

                  71,4

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 1148/2013, 14. november 2013 , millega tühistatakse kaitstud päritolunimetuste ja kaitstud geograafiliste tähiste registrist nimetus [Wernesgrüner Bier (KGT)]

text:
               15.11.2013

               ET

               Euroopa Liidu Teataja

               L 305/5

         KOMISJONI RAKENDUSMÄÄRUS (EL) nr 1148/2013,
   14. november 2013,
   millega tühistatakse kaitstud päritolunimetuste ja kaitstud geograafiliste tähiste registrist nimetus [Wernesgrüner Bier (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 54 lõiget 1,
   ning arvestades järgmist:

               (1)

               Määrusega (EL) nr 1151/2012 tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Saksamaa esitas taotluse tühistada nimetuse „Wernesgrüner Bier” registreerimine vastavalt määruse (EÜ) nr 510/2006 artiklile 12, mis on asendatud määruse (EL) nr 1151/2012 artikliga 54.

               (3)

               Kooskõlas määruse (EÜ) nr 510/2006 artikli 6 lõikega 2 avaldati Saksamaa taotlus tühistada nimetuse „Wernesgrüner Bier” registreerimine Euroopa Liidu Teatajas
                   (3).

               (4)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealuse nimetuse registreerimine tühistada.

               (5)

               Esitatud asjaoludest lähtuvalt tuleb kõnealune nimetus kaitstud päritolunimetuste ja kaitstud geograafiliste tähiste registrist tühistada.

               (6)

               Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas osutatud nimetuse registreerimine on tühistatud.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2013

            Komisjoni nimel

            president

         José Manuel BARROSO

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT C 322, 24.10.2012, lk 13.

      LISA
      Määruse (EL) nr 1151/2012 I lisa I punktis loetletud põllumajandustooted ja toit

         Klass 2.1.   Õlu

      SAKSAMAA
      Wernesgrüner Bier (KGT)


title: Komisjoni rakendusmäärus (EL) nr 1232/2013, 28. november 2013 , teatavate kaupade klassifitseerimise kohta kombineeritud nomenklatuuris

text:
               3.12.2013

               ET

               Euroopa Liidu Teataja

               L 322/15

         KOMISJONI RAKENDUSMÄÄRUS (EL) nr 1232/2013,
   28. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Koheseks tarbimiseks valmis mittealkohoolne jook, mille koostis (massiprotsentides) on järgmine:

                              virsikupüree

                              31

                              kontsentreeritud porgandimahl

                              28

                              kontsentreeritud õunamahl

                              12

                              pirnipüree

                              7

                              kontsentreeritud ananassimahl

                              7

                              kontsentreeritud viinamarjamahl

                              4

                              kontsentreeritud pirnimahl

                              3

                        ning apelsini viljaliha, atseroolapüreekontsentraat, õunakiud ja kontsentreeritud sidrunimahl.
                  Toote koostisosad on pastöriseeritud ja toode pakendatud jaemüügiks väikepakenditesse (100 ml).

                  2202 90 10

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 22 märkusega 3 ning CN-koodide 2202, 2202 90 ja 2202 90 10 sõnastusega.
                  Kuna toode on saadud mitme kontsentreeritud puuvilja- ja köögiviljamahla segust, millele on lisatud puuviljapüreed, ei ole tootel enam rubriiki 2009 kuuluva puuvilja- või marjamahla esialgseid omadusi (vt ka harmoneeritud süsteemi selgitavad märkused, rubriik 2009).
                  Toode esitatakse kontsentreeritud puu- ja köögiviljamahlast ning puuviljapüreest valmistatud mittealkohoolse joogina.
                  Seepärast tuleb toode klassifitseerida CN-koodi 2202 90 10 alla.


title: Komisjoni rakendusmäärus (EL) 2017/293, 8. veebruar 2017, millega registreeritakse kaitstud päritolunimetuste ja kaitstud geograafiliste tähiste registris nimetus [West Wales Coracle Caught Salmon (KGT)]

text:
               21.2.2017

               ET

               Euroopa Liidu Teataja

               L 43/1

         KOMISJONI RAKENDUSMÄÄRUS (EL) 2017/293,
   8. veebruar 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [West Wales Coracle Caught Salmon (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ühendkuningriigi taotlus registreerida nimetus „West Wales Coracle Caught Salmon“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „West Wales Coracle Caught Salmon“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „West Wales Coracle Caught Salmon“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „Värske kala, molluskid ja koorikloomad ning neist valmistatud tooted“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. veebruar 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 396, 27.10.2016, lk 7.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 1054/2011, 20. oktoober 2011 , milles käsitletakse selliste impordilitsentside väljaandmist, mille kohta on esitatud taotlused 2011. aasta oktoobri esimese seitsme päeva jooksul määruse (EÜ) nr 620/2009 alusel hallatavate kõrgekvaliteedilise veiseliha imporditariifikvootide raames

text:
               21.10.2011

               ET

               Euroopa Liidu Teataja

               L 276/26

         KOMISJONI RAKENDUSMÄÄRUS (EL) nr 1054/2011,
   20. oktoober 2011,
   milles käsitletakse selliste impordilitsentside väljaandmist, mille kohta on esitatud taotlused 2011. aasta oktoobri esimese seitsme päeva jooksul määruse (EÜ) nr 620/2009 alusel hallatavate kõrgekvaliteedilise veiseliha imporditariifikvootide raames
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (2) eriti selle artikli 7 lõiget 2,
   ning arvestades järgmist:

               (1)

               Komisjoni 13. juuli 2009. aasta määrusega (EÜ) nr 620/2009, milles sätestatakse kõrgekvaliteedilise veiseliha imporditariifikvootide haldamine, (3) nähakse ette impordilitsentside taotlemise ja väljaandmise üksikasjalikud eeskirjad.

               (2)

               Määruse (EÜ) nr 1301/2006 artikli 7 lõikes 2 on sätestatud, et juhul kui litsentsitaotlustes soovitud kogus ületab imporditariifikvoodi kehtivusperioodiks ettenähtud kogust, tuleks igas litsentsitaotluses taotletud koguste suhtes kindlaks määrata jaotuskoefitsient. Vastavalt määruse (EÜ) nr 620/2009 artiklile 3 ajavahemikus 1.–7. oktoobrini 2011 esitatud impordilitsentsi taotlused ületavad kasutada olevaid koguseid. Seepärast tuleks kindlaks määrata, millises ulatuses võib impordilitsentse välja anda, ning kehtestada jaotuskoefitsient,

         ON VASTU VÕTNUD KÄESOLEVA MÄÄRUSE:
   Artikkel 1
   Kvoodile järjekorranumbriga 09.4449 vastavalt määruse (EÜ) nr 620/2009 artiklile 3 ajavahemikus 1.–7. oktoobrini 2011 esitatud impordilitsentsi taotluste suhtes kohaldatakse jaotuskoefitsienti 0,446549 %.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. oktoober 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 238, 1.9.2006, lk 13.

      (3)  ELT L 182, 15.7.2009, lk 25.